ky en kk ky ru ru ky ky ru ru ru bg ru ru ru en hbs_cyr ru ky hu ky ru kk ky ru ky ky ky ky ky ky ru uk ky ky kk ru ky ky hbs_cyr ky ky hu ky ky ky ky ky ru ky ky ky ky ky ru ky ky ky ru ky kk ky ru ky ky ky ky ru
"Агым", 05.09.08 - 29-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Шарият жол берет экен, коомчулукчу?
Эки аялга эки эсе энергия керек
"Легендарлуу парламенттин" аракети "провал" болгондон кийин эки аял алуу жөнүндөгү кеп-сөздөр бир аз унутулуп баратты эле, кийинки кездерде бирде тиги кырдан, бирде бул кырдан "токол алат элем", "үчүнчү катыны болсом деле тиет элем" деген үндөр угула калчу болду. Мен принцибинде эки аял алууга каршы деле эмесмин. Айрым гана көпкөн, байлыгына манчыркаган кишилерди эсепке албаганда, ата-бабаларыбыз токолду жыргаганынан эмес, көптөгөн объективдүү себептерден улам алып келишкен. Тарыхка саресеп салсаңыз, кайсы доордо болбосун, аялдардын саны эркектердикинен дайыма озуп жүрөт экен. Себеби согуш болсо да, башка кырсык болсо да, биринчи кезекте эркектер мерт кетет. Андай болгон соң, "артыкбаш" болуп калган аялдар токол болсо да бирөөгө тийип, үй-бүлө күтүшү керек да.
Кээде эрди-катын ынтымактуу эле жашап жүрүп, бирок балалуу болушпайт. Тукумсуз өтүп кетпеш үчүн ал дагы бир аял алууга мажбур болгон. Же аялы катуу ооруп, күйөөсүн аял катары да, үйдүн кожойкеси катарында да канааттандыра албай калса, ал эмне кылыш керек? 10-15 жыл чогуу жашаган жубайын таштай качабы? Мындайда жалгыз арга төшөк жаңыртып, өзүнө аял, байбичесине сиңди боло ала турган аялга үйлөнүү.
Бирок бир кездерде мыйзам ченемдүү, көнүмүш нерсе катары жасалчу бул ишти жасоо азыр өтө татаал. Себеби, биринчиден азыркы аялдар ага психологиялык жактан даяр эмес. 70 жыл өкүм сүргөн коммунисттик бийлик аялдардын аң-сезимине "күйөөңө жалгыз сен гана ээсиң, күндөш күткөнчө өрттөнүп өл" деген көз карашты биротоло "долбить" этип салган. Күйөөсү токол алса, күндөштөр чачташып, жулмалашып эле жатып калышат.
Экинчиден, азыркы каар заманда катын багыш да кыйын болуп калды. Анан үчүнчүдөн, эки катынга эки эсе энергия керек. Элүүгө жетпей импотент болуп аткан эркектер экиден-үчтөн аялды жыргатып салаарына менин шегим бар.
Бир сөз менен айтканда, көп аял алуунун жыргалынан тозогу көбүрөөк. Азыр токол алам деп оолугуп аткандардын көбү илгерки байманаптардын үчтөн-төрттөн сулуу катындары болгонун тамшанып кеп кылышкан менен, алар байдын көзү кичине эле мындай болсо малайлар, койчулар менен ойноп кетишкенин биле беришпейт.
Андыктан жараткан оору-сыркоо, тукумсуздук деген балакеттерден эле оолак кылса, жаман кемпириңди жамбашка чапкылап жашагандан өтөрү жок.
Бойго жеткен К.деген кызды зордуктамакчы болгондугу үчүн милициянын сержанты сот жообуна тартылат. Ал эми бойго жеткен К. аттуу кыз милиция кызматкерине каршылык көрсөткөндүгү үчүн жоопко тартылат.
- Сиздин короз биздин тоокторго келип, күндө бирден азгырып кетип жүрөт. Тоокторумдун күндө бирөөсү силердикине туучу болду. Корозуңарды тыйбасаңар же жоготпосоңор мен чара көрөм.
- Кечиресиз аяш. Короз жөнүндө териштирип көрөйүн. Бирок, сиздин эриңиздин кылычын кантебиз. Ал менин аялымды азгырып жүрөт. Сиз да күйөөңүздү тыйбасаңыз же жоготпосоңуз, мен да чара көрөм.
- Кошуна, бул жерде айырма асман менен жердей. Сиздин короз менин тоокторумду күндө акысыз пайдаланганы аз келгенсип, жумурткалар да силердикинде калып атпайбы. Экинчиден, менин эрим сиздин аялыңызга акы төлөп "кызмат" көрсөткөнү аз келгенсип, балдар да сиздин фамилияда.
С: - 3 жаштагы кызымдын киндиги аябай чыгып калган, доктурга барсам грыжа, операция жасатпасаңыз болбойт дейт. Эмне кылам, коркуп жатам. Кеңеш берсеңиздер?
П: - Грыжа оорусу - бул тубаса себептерден - ткандардын (органдардын) боштугунан, тубаса начарлаган дененин бошогон жерлеринен жана башка себепкер болгон кийинки факторлордун натыйжасында болот.
Баланын кичинекей кезиндеги көп ыйлоосу, ич өткөк ооруларынын таасирлери да бар. Ал эми улгайып калган кишилердин чурку менен оорусу бул турмуштун оорлугу, оор жумуш жасоо факторлору ж.б. болуп эсептелет. Сиздин кызыңыз кичинекей экен, азыр дарылатпасаңыз чоңойгондо киндигинен ичегиси чыгып оорутушу мүмкүн. Чуркуну башка жол менен дарылоого болбойт, бир гана туура дарылоо жолу - операция.
С.: - Миома өтө опурталдуу дарт деп угам. Ал түгүл жатынды да кесип таштаганга чейин барат турбайбы. Жатыны кесилген аял төшөктө деле жыргабайт ко деп ойлойм. Мүмкүн болсо ушу оору туурасында кеңири жазып жооп берсеңер. Чын эле миома аялдык касиетке шек келтиреби?
Керезгүл А., Бишкек шаары
П.: - Жатындын миомасы деп анын булчуңдарынын шишик сыяктуу өсүп кетиши айтылат. Көпчүлүк аялдар коркуп-үркүп жүргөндөй, бул илдет коркунучтуу кеселдердин катарына кирбейт. Албетте, коркунучсуз болгон менен, жатындын оозун тосуп, жайнап чыккан шишикчелер жатындын чоңоюп, катуулап кетишине, баштагыдай чоюлчаактыгынын, жумшактыгынын жоголушуна алып келет. Кээде миомалар жатындын так эле оозунда, былжырлуу кабыкчада да өсөт. Мындай учурларда миома этек кири келгенде, кандын көпкө чейин токтобой кете беришине алып келиши мүмкүн. Б.а. этек кир келүү цикли бузулат.
Эгерде миома жатындын алдыңкы бетинде жайгашса, анда акырындап өсүп олтуруп табарсыкты кыса баштайт. Табарсык кысылганда, заара ушатуу тездеп, ал түгүл кээде жөтөлгөндө, же чүчкүргөндө да өзүнөн өзү эле чыгып кетиши да мүмкүн. Кокус миома жатындын эки капталында жайгашса, анда заара түтүкчөсүн кысып, табарсыктан заара чыгышын кыйындатат. Заара ушатуу оорлоп, бөйрөк ооруларынын пайда болушуна алып келет. Миома жатындын арткы бетинде пайда болгондо, көтөн чучукту кысып, заңдоону кыйындатып, кандын жүрүшүн оордотуп, геморройго учуратат.
Анча чоң эмес миомалар коркунучтуу эмес. Кандын көп кетишине да алып келбейт. Бирок чоңоюп кетсе (кээде бир нече килограммга чейин жетет), анда жанаша жайгашкан органдардын баарын кысып, жатын менен кошо операция жолу менен алып салууга туура келет. Бирок, жатындын алынышы аялдын жыныстык активдүүлүгүнө олуттуу залакасын тийгизбейт. Эң башкысы, дайыма врачтарга көрүнүп туруу зарыл.
Ушул жөпжөнөкөй тесттин жардамы менен түгөйүңүздүн сүйүүгө болгон мамилесин биле аласыздар. Ойлонбой туруп, жаншеригиңиз денедеги фигуранын бирин тандасын, биз ошого жараша мүнөздөмө берели.
Өйдөнү караган үч бурчтук
Бул адамдар жанкумарын башкара билишет. Эмоциядан мурун, биринчи орунга акыл-эсти коюшат. Эки түгөйдүн бири-бирине ымалаш болушуна - жалпы кызыкчылык, пикирлештик түрткү болот.
Бул фигураны жактыргандар сүйүүгө эч кандай чек коюшпайт. Аялы да, эркеги да ар дайым жаңы жаншерик издеп турушат. Айлананы жактыргандар жан-дүйнөдөн мурда, дене жакындыгын жогору коюшат.
Ромбду тандагандар эротикалык фантазияга бай келишет. Ошондой түгөйлөрдү жактырышат. Бирок жактырган адамынан көңүл калганы да бат. Аябай берилип турушса да, аларга ишенүү кыйын. Дайыма аны багынтып ала турган түгөйлөрдү издешет.
Муну тандаган айымдар тыкан кийингени менен эле адамды өзүнө тартат. Талапты катуу коюп, төшөктө сезимтал, назик түгөйлөрдү жактырат. Эркектер төшөк кумарына тойбогон, дене кумарын жогору баалагандар болот.
Төмөн караган үч бурчтук
Бул фигураны тандаган айым төшөктөгү романтикага ык коет: жай музыка, шамчырак, назик сылап-сыйпалоо, жан эриткен сөздөр. Ал эми эркектер болсо, энедей мамиле жасалганын, аны эркелеткенди, сексуалдык эксперименттерди жакшы көрөт.